open-index/open-wikipedia-markdown huggingface dataset:
Վոլֆգանգ Կյոլեր

**Վոլֆգանգ Կյոլեր** (, ), գերմանացի և ամերիկացի հոգեբան, գեշտալտ֊հոգեբանության հիմնադիրներից մեկը։ Փիլիսոփայության դոկտոր։
Հետաքրքրություններ՝ ընդհանուր հոգեբանություն, փորձարարական հոգեբանություն, երաժշտական հոգեբանություն, հոգեֆիզիոլոգիա, համեմատական հոգեբանություն, հոգեբանության փիլիսոփայություն, Տեսական հոգեբանություն և այլն։

## Մասնագիտական աշխատանքներ
* Հոգեբանական լաբորատորիա Բեռլինի համալսարանում, 1920 թվական։
* Պրոֆեսոր Գյոթինգենի համալսարանում, 1921 թվական։
* Բեռլինի հոգեբանության համալսարանի վարչության պետ, 1922-1935 թվականներ։
* Ուիլյամ Ջեյմսի դասախոսություններ, Հարվարդ, 1934 թվական։
* Քոլեջի պրոֆեսոր, 1935-1958 թվականներ։
* Պրոֆեսոր֊հետազոտող, 1946 թվական։
* Գիֆֆորդական դասախոսություններ Էդինբուրգի համալսարանում, 1958 թվականին։
* Ամերիկյան հոգեբանական ասոցիացիայի նախագահ, 1959 թվական։
* Բեռլինի Ազատ համալսարանի պատվավոր քաղաքացի, 1965 թվական։
* Գերմանիայի Հոգեբանական հասարակության պատվավոր նախագահ, 1967 թվական։
* Փենսիլվանիայի, Չիկագոյի, Ֆրեյբուրգի, Մյունստերի, Ուփսալայի համալսարանի և այլ քոլեջների պատվավոր դոկտորի կոչումներ
* Ամերիկյան արվեստի և գիտության ակադեմիայի անդամ, ամերիկյան փիլիսոփայական հասարակության անդամ, գիտությունների ազգային ակադեմիայի անդամ։

## Հիմնական հրապարակումներ
* 1913 Uber unbemerkte Empfindungen und Urteilstauschungen (Unnoticed feelings and misjudgements). Zeitschrift fur Psychologie, 66, 51-80.
* 1917 Intelligenzprufung an Menschenaffen. (The mentality of apes, English translation, Harcourt Brace, 1925.)
* 1920 Die physischen Gestalten in Ruhe und im stationären Zustand: eine naturphilosophische Untersuchung
* 1929 Gestalt Psychology. Liveright (rev. edn, 1947).
* 1938 The Place of Value in a World of Facts. Liveright.
* 1958 The present situation in brain physiology. American Psychologist, 13,150-154.
* 1965 Unsolved problems in the field of figural after-effects. Psychological Record, 15, 63-83.
* 1969 The Task of’Gestalt Psychology. Princeton University Press.

## Գրականություն
* (1968) Wolfgang Kohler: 1887—1967. American Journal of Psychology, 81, 110—119.
* (1978) One man against the Nazis—Wolfgang Kohler. American Psychologist, 33, 939—944.
* Ash, Mitchell G. *Gestalt Psychology in German Culture, 1890—1967: Holism and the Quest for Objectivity.* Cambridge: Cambridge Studies in the History of Psychology, 1996.
* Карпенко, Л. А. / Под. ред. Л. А. Карпенко //Психологический лексикон. Энциклопедический словарь в шести томах / Ред.-сост. Л. А. Карпенко. Под общ. ред. А. В. Петровского. — М.: ПЕР СЭ, 2005. — 784 с.

## Ծանոթագրություններ

Կատեգորիա:Հոգեբաններ
Կատեգորիա:Ամերիկացի հոգեբաններ
Կատեգորիա:Փիլիսոփայական գիտությունների դոկտորներ
Կատեգորիա:Ամերիկացի փիլիսոփաներ
Կատեգորիա:Հումբոլդտի համալսարանի շրջանավարտներ
Կատեգորիա:Բոննի համալսարանի շրջանավարտներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Ամերիկյան հոգեբանական ասոցիացիայի նախագահներ
Եվա Առնոլդ

**Եվա Առնոլդ** (, ), ամերիկուհի լուսանկարիչ և ֆոտոլրագրող, 1957 թվականին առաջին կինն էր, ով անդամակցում էր «Magnum Photos» միջազգային ֆոտոգործակալությանը։

## Կենսագրություն
Եվա Առնոլդը (նախկինում Քոենը) ծնվել է ԱՄՆ-ի արևելյան մասում գտնվող Փենսիլվանիա նահանգի Ֆիլադելֆիա քաղաքում՝ հրեաների ընտանիքում։ Ծնողներներն են Ուիլիամը և Բեսսի Քոենը։ Նրա հետաքրքրվածությունը լուսանկարչության հանդեպ սկսել է դեռևս 1946 թվականից, երբ նա Նյու Յորքի գործարանի համար պատվեր կատարեց։ Նրա առաջին քայլերը դեպի պրոֆեսիոնալ լուսանկարչություն սկսել է «Harper’s Bazaar» ամսագրից։

Աշխատել է Չինաստանում, Հարավաֆրիկյան Հանրապետությունում, Ռուսաստանում, Աֆղանստանում։

Ճանաչման է արժանացել նշանավոր ամերիկյան կինոդերասանուհի, երգչուհի Մերիլին Մոնրոյի լուսանկարների շարքի համար։ Այդ թվում լուսանկարել է Մառլեն Դիտրիխին, Ջոան Քրոուֆորդին, Էլիզաբեթ Թեյլորին, Կլարկ Գեյբլին, Մաքոլմ Իքսին, Ժաքլին Քենեդին, Մարգարետ Թետչերին, Եղիսաբեթ II֊ին և ուրիշներին։

1961 թվականին որդու հետ տեղափոխվել են Լոնդոն, որտեղ աշխատել է «The Sunday Times» կիրակնօրյա օրաթերթում, որի շնորհիվ դառնում է բրիտանական լուսանկարչության կարևոր դեմքերից մեկը։

## Առավել հայտնի լուսանկարներ
* *Marilyn Monroe*, 1960.
* *Horse Training for the Militia in Inner Mongolia*, 1979.
* *Jacqueline Kennedy arranging flowers with daughter Caroline*, 1961.

## Ալբոմներ
* *The Unretouched Woman*, 1976.
* *Flashback: The 50’s*, 1978.
* *In China*, 1980.
* *In America*, 1983.
* *Marilyn for Ever*, 1987.
* *Marilyn Monroe: An Appreciation*, 1987.
* *All in a Day’s Work*, 1989.
* *The Great British*, 1991.
* *In Retrospect*, 1995.
* *Film Journal*, 2002.
* *Handbook*, 2004

## Պարգևներ
* Honorary Degree of Doctor of Science, University of St. Andrews, Scotland, 1997.
* Honorary Degree of Doctor of Letters, Staffordshire University.
* Doctor of Humanities, Richmond, the American International University in London.
* Master Photographer, International Centre of Photography, NYC.
* Բրիտանական Թագավորության վաստակավոր սպա

## Ծանոթագրություններ

Կատեգորիա:Ամերիկացի կին լուսանկարիչներ
Կատեգորիա:Ամերիկացի կին լրագրողներ
Կատեգորիա:20-րդ դարի նկարչուհիներ
Կատեգորիա:Ամերիկացի ֆոտոլրագրողներ
Կատեգորիա:21-րդ դարի ամերիկացի կանայք
Sleeping with Ghosts

**Sleeping with Ghosts** (), Placebo ռոք խմբի չորրորդ ստուդիական ալբոմը, որ թողարկվել է 2003 թվականին։ 2007 թվականին սկավառակը վերաթողարկվել է իբրև Covers ալբոմ՝ համացանցից ներբեռնելու համար։

## Երգեր
«Protect Me from What I Want» երգն ունի նաև ֆրանսերեն տարբերակ՝ «Protège-Moi»։

«Bulletproof Cupid» ստեղծագործությունը գրվել է 1995 թվականին, սկզբում ունեցել է, բայց շուտով դարձել է գործիքային։

2003 թվականի սեպտեմբերի 12-ին՝ Սոֆիայում կայանալիք համերգի ժամանակ, «Centrefolds» երգը նվիրեց Ջոնի Քեշի հիշատակին, ով մահացել էր այդ օրը։

## Երգացանկ

2003 թվականի սեպտեմբերի 22-ին թողարկվել է ալբոմի հատուկ տարբերակը, որը բաղկացած էր երկու սկավառակից։ Երկրորդ CD-ն պարունակում է 10 տարբեր երգերի քավեր տարբերակներ, որոնք ձայնագրվել էին ավելի վաղ։

## Մասնակիցներ
* Բրայան Մոլքո - վոկալ, կիթառ, ստեղնաշարային գործիքներ, սաքսաֆոն, հարվածային գործիքներ
* Սթեֆան Օլսդալ - բաս-կիթառ, կիթառ, ստեղնաշարային գործիքներ, բեք-վոկալ
* Սթիվ Հյուիտ - հարվածային գործիքներ
* Սայմոն Բրիդ - հարմոնիկա

## Հիթ-շքերթներ

### Հավաստագրումներ

!scope="row"|Worldwide (IFPI)
|
|1,400,000
|-

## Ծանոթագրություններ

## Արտաքին հղումներ
* Placebo-ի պաշտոնական կայք 
* Перевод всех песен альбома Sleeping with Ghosts 

Կատեգորիա:2003 ալբոմներ
Կատեգորիա:Անգլալեզու ալբոմներ
Բադեն

**Բադեն** (), տարածաշրջան Գերմանիայի հարավ-արևմուտքում՝ Բադեն-Վյուրտեմբերգ երկրամասում։ Վարչական կենտրոնը Կառլսռուե քաղաքն է։ Միջնադարում՝ 11-րդ դարից Բադենի պատմական մարզը ստացել է մարկգրաֆության կարգավիճակ՝ Բադեն–Բադեն աթոռանիստով։ Մարկգրաֆները Ցերինգենների ազնվականական տոհմի ներկայացուցիչներ էին։ 1535 թվականին բաժանվեց Բադեն–Բադենի (կաթոլիկական) և Բադեն–Դուրլախի (1556 թվականց) բողոքական)։ 1771 թվականին, Կառլ Ֆրիդրիխի ժամանակ, դրանք միավորվեցին (Կահե աթոռանիստով)։ 1806 թվականին Բադեն, որի տարածքը բավականին ընդլայնվեց Նապոլեոն I-ի հովանավորության շնորհիվ, վերածվեց Մեծ հերցոգության։ 1848–1849 թվականների գերմանական հեղափոխության ժամանակաշրջանում Բադենում բռնկվեց ապստամբություն, որը ճնշվեց կառավարական զորքերի կողմից։ 1871 թվականին Բադենը մտավ Գերմանական կայսրության կազմի մեջ։ 1918 թվականի նոյեմբերյան հեղափոխության ժամանակ այնտեղ հռչակվեց հանրապետություն։ 1919–1933 թվականին Բադենը Վայմարյան Հանրապետության կազմում էր, 1933–1945 թվականին՝ վարչական օկրուգ։ Գերմանական ֆաշիզմի ջախջախումից հետո (1945) Բադենի հարավի մասը մտավ ֆրանսիական, հյուսիսինը՝ ամերիկյան օկուպացիոն գոտու մեջ։ 1949 թվականից ԳՖՀ–ի կազմում Բադեն-Վյուրթեմբերգի մի մասն էր։
մինի|ձախից|Բադենի Քրիստոֆ Ա

## Ծանոթագրություններ

Կատեգորիա:1918 կազմալուծված պետություններ և տարածքներ
Կատեգորիա:Բադեն-Վյուրթեմբերգի պատմություն
Կատեգորիա:Եվրոպայի նախկին միապետություններ
Խարիլաոս Տրիկուպիս

**Խարիլաոս Տրիկուպիս** (, ), հույն քաղաքական և պետական գործիչ, Հունաստանի թագավորության վարչապետ։

Հունաստանի թագավորության առաջին վարչապետ Սպիրիդոն Տրիկուպիսի և Ելենա Տրիկուպիսի որդին է։

## Կենսագրություն
Ծնվել է 1832 թվականին Հունաստանի նորանկախ թագավորության Նաֆպլիոն քաղաքում։ Մայրաքաղաք Աթենքում և Ֆրանսիայի Փարիզ քաղաքում ուսումնասիրել է իրավունք և ստացել է բարձրագույն կրթություն։

1852 թվականին ծառայել է Լոնդոնի դեսպանատանը։ Նա նաև բանակցություններ է վարել Միացյալ Թագավորության կառավարության հետ՝ Հոնիական կղզիները Հունաստանին հանձնելու վերաբերյալ։

1867 թվականին շարունակելով հոր գործը ունտրվել է Հունաստանի արտաքին գործերի նախարար։

Մինչ 1875 թվականը զբաղվել է այդ գործով, սակայն նույն թվականին դարձել է Հունաստանի նորանկախ պետության երկրորդ վարչապետը, դառնալով Հունաստանի օրենսդիր իշխանության ղեկավարը։

1895 թվականին զրկվել է աշխատանքից և 1896 թվականին մահացել :

## Տես նաև
* Հունաստանի թագավորություն

## Ծանոթագրություններ

Կատեգորիա:Աթենքի համալսարանի շրջանավարտներ
Կատեգորիա:Հույն դիվանագետներ
Կատեգորիա:Հունաստանի վարչապետներ
Կատեգորիա:Հունաստանի քաղաքական գործիչներ
Կատեգորիա:Փարիզի համալսարանի շրջանավարտներ
Համադամասեր

**Համադամասեր** ( )՝ նրբահամ և ախորժալի ուտեստների, ինչպես նաև խմիչքների գիտակ, այդ թվում նաև գինիների՝ էնոֆիլ։

Տերմինը հաճախ օգտագործվում է ուտեստների, խանութների և ռեստորանների անվանումներում, ընդգծելու ոչ միայն նրանց յուրօրինակությունը, այլ նաև ցույց տալու պատկանելիությունը ֆրանսիական խոհանոցին։
Հետաքրքիր է, որ Ֆրանսիայում համադամասեր բառն օգտագործվում է առաջի հերթին ներկայացնելու այն մարդուն, ով սիրում է համեղ և շատ ուտել, այն դեպքում երբ գիտակ, ով գլուխ է հանում նրբահամ ուտելիքներից կոչվում է գուրմե ( )։

## Ծանոթագրություններ

Կատեգորիա:Մարդ
Գապ (շրջան)

**Գապ** (), շրջան () Ֆրանսիայում, գտնվում է Պրովանս Ալպեր Լազուր ափ երկրամասում։ Շրջանի դեպարտամենտ՝ Վերին Ալպեր։ Սուպերֆեկտուրա՝ Գապ։ Շրջանի բնակչությունը 2006 թվականին կազմել է 96․737 մարդ։ Բնակչության խտությունը կազմում է 28 մարդ/կմ²։ Շրջանի տարածքը կազմում է 3411 կմ²։

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ, Գապի շրջան 

Կատեգորիա:Ֆրանսիայի շրջաններ
Խաղի պլանը (ֆիլմ)

«**Խաղի պլանը**» (, Ռեժիսոր Էնդի Ֆիկմենի ֆիլմը, որ թողարկվել է 2007 թվականին։ Դա վերջին ֆիլմն էր, որում Ջոնսոնը օգտագործում է «Ժայռ» մականունը։

## Սյուժե
Ջո Կինգմանը մասնագիտացված ֆուտբոլիստ է։ Մի հրաշալի առավոտ նա իմացավ իր ութամյա աղջկա գոյության մասին։ Հայտնվելով ինչ-որ մի տեղից՝ աղջիկը օգնում է սպորտսմենին ամուրի տղամարդուց դառնալ օրինակելի հայր։

## Դերերում
* Դուեյն Ջոնսոն - Ջոզեֆ Քինգման
* *Մեդիսոն Պեթիս* - Փեյթոն Քելի 
* *Կիրա Սեջվիկ* - Ստելլա Պեկ
* *Ռոզալին Սանչես* - Մոնիկ Բասկես
* *Մորիս Չեստնատ* - Թրեվին Սանդերս
* *Փեյջ Տուրկո* - Կարեն Քելի
* *Բրայան Ջ․ Լայթ* - Ջամալ Ուեմեր
* *Գորդոն Կլեպ* - Մարկ Մեդոքս
* *Քեյթ Նաուտա* - Տատյանա
* *Քրիսթին Լեյկին* - Նիկոլ
* *Էլիզաբեթ Չեմբերս* - Քեթրին

## Պարգևներ և անվանակարգեր
### Անվանակարգեր
* 2008 - «ESPY Awards» - «Լավագույն սպորտային ֆիլմ»
* 2008 - «Kids’ Choice Awards» - «Լավագույն դերասան» (Դուեյն Ջոնսոն)
* 2008 - «Երիտասարդ դերասան» - «Best Performance in a Feature Film - Young Actress Age Ten or Younger» (Փեթիս Մեդիսոն)

## Ծանոթագրություններ

## Արտաքին հղումներ
* 
* 
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների կինոկատակերգություններ
Կատեգորիա:2007 ֆիլմեր
Կատեգորիա:Walt Disney Pictures ֆիլմեր
Կատեգորիա:Էնդի Ֆիկմենի ֆիլմեր
Կատեգորիա:Ֆիլմեր հայր-դուստր հարաբերությունների մասին
Կուրկուրի

**Կուրկուրի** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սենտի շրջանում։ Մտնում է Սենտ Էստ կանտոնի կազմի մեջ։

Համայնքի INSEE կոդ՝ 17129։

## Բնակչություն
Համայնքի բնակչությունը 2010 թվականին կազմում էր 713 մարդ։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
*Վիճակագրության ազգային ինստիտուտ. Կուրկուրի 

Կատեգորիա:Ֆրանսիայի համայնքներ
Գժեգոժ Կրիխովյակ

**Գժեգոժ Կրիխովյակ** (լեհ.՝ Grzegorz Krychowiak, ), լեհ կիսապաշտպան, ով հանդես է գալիս իսպանական «Սևիլյայում» և Լեհաստանի հավաքականում։

## Ակումբային կարիերա
### «Սևիլյա»
2014 թվականի հուլիսի 23-ին Գժեգոժը 4 տարվա պայմանագիր է կնքել իսպանական «Սևիլյայի» հետ։

## Միջազգային կարիերա
2008 թվականի դեկտեմբերի 28-ին իր դեբյուտն է նշել Լեհաստանի հավաքականի կազմում Սերբիայի դեմ խաղում։

## Ծանոթագրություններ

## Արտաքին հղումներ
* Վիճակագրությունը ՖԻՖԱ-ի կայքում 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լեհաստանի հավաքականի ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Վեստ Բրոմվիչ Ալբիոնի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլիստներ այբբենական կարգով
Կատեգորիա:Նանտի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Լեհ ֆուտբոլիստներ
Կատեգորիա:Ռեյմսի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Բորդոյի ֆուտբոլիստներ
Քվանտային տրամաբանություն

**Քվանտային տրամաբանություն**, տրամաբանության տեսակ, որով քննարկվում են այն դրույթները, որոնք հաշվի են առնում քվանտային տեսության սկզբունքները։ Հետազոտության այս ոլորտը հիմնվել է 1936 թվականին Գարիտ Բիրխովի և Ջոն ֆոն Նոյմանի աշխատանքների հիման վրա, ովքեր փորձում էին հաշտեցնել դասական տրամաբանության հերթական անհամաձայնությունը քվանտային մեխանիկայի հավելյալ փոփոխականների (օրինակ՝ կոորդինատի և իմպուլսի) չափումների փաստերի հետ։

Քվանտային տրամաբանությունը կարող է ձևակերպվել որպես ասույթների տրամաբանության փոխված տարբերակ։ Այն ունի մի քանի հատկություններ, որոնք տարբերում են այն դասական տրամաբանությունից։ Մասնավորապես՝ բացակայում է բաշխականությունը`
:p\;\mathrm{AND}\;(q\;\mathrm{OR}\;r)=(p\;\mathrm{AND}\;q)\;\mathrm{OR}\;(p\;\mathrm{AND}\;r),

որտեղ p, q և r նշանները տրամաբանական փոփոխականներ են։

Որպեսզի պարզենք, թե ինչու բաշխական օրենքը չի գործում, դիտարկենք ուղղագիծ շարժվող մասնիկ։ Ենթադրենք, որ p, q և r նշաններն ունեն հետևյալ արժեքները.
* p՝ մասնիկը շարժվում է դեպի աջ,
* q` մասնիկը կոորդինատների սկզբնակետից ձախ է,
* r` մասնիկը կոորդինատների սկզբնակետից աջ է։

Այդ դեպքում «q\;\mathrm{OR}\;r» պնդումը միշտ ճիշտ կլինի, ինչպես որ p\;\mathrm{AND}\;(q\;\mathrm{OR}\;r)=p-ը։

Մյուս կողմից, «p\;\mathrm{AND}\;q» և «p\;\mathrm{AND}\;r» պնդումները սխալ են, քանի որ ավելի խիստ պայմաններ են պահանջում կոորդինատի և իներցիայի միաժամանակյա արժեքների համար, ինչն անհնար է՝ ըստ Հայզենբերգի անորոշությունների սկզբունքի։ Այդ իսկ պատճառով էլ

(p\;\mathrm{AND}\;q)\;\mathrm{OR}\;(p\;\mathrm{AND}\;r)=\mathrm{FALSE}

և բաշխականությունը չի կարող տեղի ունենալ։

## Գրականություն
* 
* 
* 
* G. Ludwig, *Mathematical Foundations of Quantum Mechanics*, Springer-Verlag, 1983.
*Stanford Encyclopedia of Philosophy entry on Quantum Logic and Probability Theory

## Արտաքին հղումներ
* Քվանտային տրամաբանության և հավանականությունների տեսության մասին
* Քվանտային տրամաբանության հետազոտիչ

Կատեգորիա:Տրամաբանություն
Կատեգորիա:Քվանտային մեխանիկա
Իգոր Սեչին

**Իգոր Սեչին** (, սեպտեմբերի 7, 1960, Լենինգրադ, ԽՍՀՄ), ռուս պետական գործիչ, «Ռոսնեֆտ» պետական նավթային ընկերության նախագահ։

1999 թվականի դեկտեմբերի 31-ից ՌԴ նախագահ Վլադիմիր Պուտինի աշխատակազմի ղեկավարի տեղակալն էր, 2004 թվականից՝ ՌԴ նախագահի օգնականը, 2008 թվականի մայիսի 12-ից 2012 թվականի մայիսի 21-ը՝ ՌԴ փոխվարչապետը։

2004-2011 թվականներին եղել է «Ռոսնեֆտ» ընկերության տնօրենների խորհրդի նախագահը, իսկ 2012 թվականի մայիսի 23-ից՝ նույն ընկերության նախագահը։ 2014 թվականի մարտի դրությամբ տնօրինում էր ընկերության բաժնետոմսերի 0,1273 %-ը՝ 3 մլրդ ռուբլի ընդհանուր արժողությամբ։

«Ռոսնեֆտեգազ» պետական կազմակերպության տնօրենների խորհրդի նախագահն է։

Ըստ «Վեդոմոստի» թերթի, CNBC-ի և Ֆորբս ամսագրի՝ 2009 թվականից Սեչինը համարվում է Ռուսաստանի ամենաազդեցիկ մարդը՝ նախագահ Վլադիմիր Պուտինից հետո։

Կրթությամբ բանասեր-վիպասաց է, տնտեսագիտական գիտությունների թեկնածու։

2014 թվականի մարտին ԱՄՆ կառավարությունը պատժամիջոց կիրառեց Սեչինի նկատմամբ՝ Ուկրաինայում ընթացող խռովություններում ՌԴ կառավարության ունեցած դերին ի պատասխան։ Պատժամիջոցը ներառում էր ԱՄՆ մուտքի արգելքը, ԱՄՆ-ում նրա ամբողջ ունեցվածքի սառեցումը, Սեչինի և ամերիկյան քաղաքացիների ու կազմակերպությունների միջև բիզնես փոխանցումների արգելքը։

## Կենսագրություն
Իգոր Սեչինը ծնվել է 1960 թվականի սեպտեմբերի 7-ին Լենինգրադում աշխատավորի ընտանիքում։ Հայրը և մայրն աշխատում էին մետաղագործական գործարանում։ Երկվորյակ քրոջ՝ Իրինայի հետ սովորում էր նույն դասարանում։ Ծնողներն ամուսնալուծվեցին, երբ երեխաները դեռ սովորում էին դպրոցում։

1977 թվականին ավարտել է № 133 միջնակարգ դպրոցը՝ ֆրանսիական թեքումով։ Նույն թվականին ընդունվում է Լենինգրադի պետական համալսարանի բանասիրական ֆակուլտետ։ Սովորել է պորտուգալերենի խմբում։ Համալսարանը պետք է ավարտեր 1982 թվականին, սակայն 5-րդ կուրսում նրան, որպես թարգմանիչ, գործուղում են Մոզամբիկ՝ նախկին պորտուգալական գաղութ, որտեղ անկախություն ձեռք բերելուց հետո քաղաքացիական պատերազմ էր ընթանում։ Երկրի ազգային Զինված ուժերի ստեղծմանը մասնակցում էին խորհրդային ռազմական խորհրդատուները և մասնագետները, ովքեր մշակում էին կազմակերպչական-հաստիքային կառույցներ, կազմակերպում էին զորքերի ծառայությունը, մարտական պատրաստվածությունը, նյութատեխնիկական ապահովումը։ Զինամթերքը և ռազմական տեխնիկան բերվում էր ԽՍՀՄ-ից։ 2 տարի անց Աֆրիկայից վերադառնալով Լենինգրադ՝ Սեչինը 1984 թվականին ավարտեց ուսումը՝ ստանալով բանասեր-վիպասացի, պորտուգալերենի և ֆրանսերենի ուսուցչի որակավորում, получив специальность — филолог-романист, преподаватель португальского и французского языков։

## Ծանոթագրություններ

## Արտաքին հղումներ
* Իգոր Սեչին` աջակի՞ց, թե՞ մրցակից Պուտինին
* Игорь Сечин на сайте Правительства России 
* Биография Игоря Сечина. Проект «Тема дня»  
* Биография на 24news.ru  

Կատեգորիա:Լենինգրադ քաղաքում ծնվածներ
Կատեգորիա:Ռուս պետական գործիչներ
Կատեգորիա:Ռուս քաղաքական գործիչներ
Կատեգորիա:Սանկտ Պետերբուրգի համալսարանի լեզվաբանության ֆակուլտետի շրջանավարտներ
Կատեգորիա:Վլադիմիր Պուտին
Կատեգորիա:Տնտեսագիտական գիտությունների թեկնածուներ
Գունավոր դոդոշ

**Գունավոր դոդոշ** կամ **բազմագույն դոդոշ** (), անպոչ երկկենցաղների կարգի գունավոր գորտերի տեսակ։ Կենդանու անվանումը տվել է անգլիացի կենդանաբան Չարլզ Հոուզը։

Համարվում է Ինդոնեզիայի էնդեմիկ կենդանատեսակ։

Գունավոր դոդոշների հիմնական առանձնահատկություններից մեկը երկար ոտքերն են։ Լավ են զարգացած հատկապես հետին վերջույթները։ Ունեն լավ զարգացած ձեռքերի և ոտքերի մատներ։

Մաշկը գրեթե հարթ է, սակայն որոշ հատվածներում նկատվում են բծեր, որոնք գրեթե չեն տարբերվում մաշկից։ Սեռական դիմորֆիզմը լավ արտահայտված է՝ էգերը ունեն դարչնագույն մաշկ և դեղին բծեր։

Արուները ունեն շագանակագույն գունավորում և նրանց մաշկը զուրկ է բծերից։

Գունավոր դոդոշները համարվում են Արևելյան Ասիայի Ինդոնեզիա պետության էնդեմիկ կենդանատեսակ։ Տարածված են Ինդոնեզիայի Սումատրա և Կալիմանտան կղզիներում։

Ապրում են ցանկացած արևադարձային անտառում, այնտեղ որտեղ կան խոշոր գետեր, ծովի մակարդակից մինչև 700 մետր բարձրության վրա։ Կյանքի հիմնական մասը անց են կացնում ծառերի վրա։

Սնվում են միջատներով և այլ հոդվածոտանիներով։ Ձվածին կենդանիներ են։

## Ծանոթագրություններ

## Գրականություն
* van Dijk, P.P., Iskandar, D. & Inger, R. 2004. Pedostibes hosii. In: IUCN 2007. 2007 IUCN Red List of Threatened Species.
* Die Große Bild-Enzyklopädie mit über 2000 Arten. Verlag Dorling Kindersley.

Կատեգորիա:Անպոչ երկկենցաղներ
Կատեգորիա:Ինդոնեզիայի կենդանական աշխարհ
Քաղցր աղբյուր

**Քաղցր լիճ**, երկրաբանական բնության հուշարձան Հայաստանի Կոտայքի մարզում։ Այն գտնվում Արզնի գյուղից 150 մ հարավարևմտյան, Հրազդան գետի ձախ ափին, ծովի մակարդակից 1300 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։

## Ծանոթագրություններ

## Տես նաև
* Հայաստանի բնության հատուկ պահպանվող տարածքներ
* Բնության պետական հուշարձաններից ցանկը Վիքին սիրում է Երկիրը հուշարձանների ցանկում

Կատեգորիա:Բնության հուշարձաններ Կոտայքի մարզում
Կատեգորիա:Արզնի
Protège-moi

**Protège-moi** (), Placebo խմբի սինգլը, որը թողարկվել է Ֆրանսիայում 2004 թվականին։ Սինգլն ընդգրկված է խմբի չորրորդ ալբոմում՝ Sleeping with Ghosts։ Երգերն անգլերեն են, չնայած կա ֆրանսերեն բեք-վոկալ։ Երգը կարելի է համարել Sleeping with Ghosts ալբոմի լրացուցիչ երգ։ Երգերը ֆրանսերեն է թարգմանել Վիջինի Դեպանտը ()։

## Տեսահոլովակ
«Protège-moi» երգի օրիգինալ տեսահոլովակը, որը նկարել է ֆրանսիացի ռեժիսոր Գասպար Էոն, երբեք պաշտոնապես չի հեռարձակվել բաց տեսարանների, մերկության, դաժան փեթինգի և այլնի պատճառով։

## Երգացանկ

## Ծանոթագրություններ

## Արտաքին հղումներ
Կարլ Սեղբոսյան

**Կարլ Սեղբոսյան** (), գիտնական, ազգագրագետ, ՀՀ ԳԱԱ հնագիտության և ազգագրության ինստիտուտի ավագ գիտաշխատող։

## Կենսագրություն
Կարլ Սեղբոսյանը ծնվել է 1928 թվականի հունիսի 17-ին Լենինականում (այժմ՝ Գյումրի), մտավորականի ընտանիքում։ 1953 թվականին ավարտել է Երևանի պետական համալսարանի պատմության ֆակուլտետը և ստացել պատմաբան-ազգագրագետի որակավորում։ Համալսարանն ավարտելուց հետո «Լույս» հրատարակչությունում աշխատել է խմբագիր և թարգմանիչ։ 1960 թվականից աշխատել է ԳԱ Հնագիտության և ազգագրության ինստիտուտում։ Մասնակցել է բազմաթիվ հանրապետական գիտական և հասարակական միջոցառումների, քննարկումների, բանավեճերի։

Կարլ Սեղբոսյանն արհեստագործական մշակույթի տարբեր ճյուղերի վերաբերյալ կատարել է շատ այլ հետազոտություններ։ Երկար տարիներ դասավանդել է ԵՊՀ պատմության ֆակուլտետում և ղեկավարել ավարտական բազմաթիվ աշխատանքներ։

1971–1973 թվականներին աշխատել է ՀԽՍՀ ԳԱ հասարակական գիտությունների բաժանմունքի քարտուղար, իսկ 1977–1979 թվականներին եղել է ԳԱ արհմիութենական միացյալ կոմիտեի նախագահ։ Եղել է նաև շիրակցիների հայրենակցական միության անդամ։

## Աշխատություններ
Հեղինակ է բազմաթիվ գիտական աշխատությունների։ Գրանցել ու սերունդներին է փոխանցել XIX դարի երկրորդ և XX դարի առաջին կեսերն ընդգրկող ժամանակահատվածի եզակի նյութեր, որոնք ներկայացնում էին Ալեքսանդրապոլ-Լենինականի ավանդական հասարակական կենցաղն ու, մասնավորապես, արհեստագործությունը։ 1969 թվականին Կարլ Սեղբոսյանը պաշտպանել է «Արհեստավորական ավանդույթները և դրանց արտահայտությունները լենինականցիների կենցաղում» թեկնածուական ատենախոսությունը, որը 1974 թվականին հրատարակվել է «Հայ ազգագրություն և բանահյուսություն» ժողովածուի վեցերորդ պրակում։

## Աղբյուրներ
Աղասի Թադևոսյան «Կարլ Վարդանի Սեղբոսյան», պատմաբանասիրական հանդես № 1, 2010, էջ 312-313

Կատեգորիա:Հայ ազգագրագետներ
Կատեգորիա:Հայ գիտնականներ
Սասուն Գրիգորյան (վիրաբույժ)

**Սասուն Խաչիկի Գրիգորյան** (), հայ բժիշկ, վիրաբույժ։ Բժշկական գիտությունների դոկտոր (1991), պրոֆեսոր (1993)։

## Կենսագրություն
1969 թվականին ավարտել է Երևանի բժշկական ինստիտուտը։ 1989-1991 թվականներին սովորել է Մոսկվայի ԲԳԱ Ա.Վ. Վիշնևսկու անվան վիրաբուժության ինստիտուտի դոկտորանտուրայում։

1991-1993 թվականներին եղել է Երևանի պետական բժշկական համալսարանի բուժական ֆակուլտետի դեկանի տեղակալ, 1993-2001 թվականներին՝ բուժական ֆակուլտետի դեկան, 1997 թվականից ՀՀ առողջապահության նախարարության պրոֆեսոր Յոլյանի անվան արյունաբանության կենտրոնի վիրաբուժության գծով կոնսուլտանտ, 2000-2008 թվականներից՝ ԵՊԲՀ ընդհանուր վիրաբուժության ամբիոնի վարիչ և վիրաբուժական կլինիկայի ղեկավար, 2008 թվականից՝ Կրթության միջազգային Ակադեմիայի և «Հայբուսակ» համալսարանի գիտական քարտուղար։

1998 թվականից ՌԴ Բնական գիտությունների ակադեմիայի, 2005 թվականից՝ ՌԴ Բժշկատեխնիկական գիտությունների, 2011 թվականից՝ Բնական գիտությունների Եվրոպական ակադեմիայի իսկական անդամ։

## Գիտական գործունեություն
Հայաստանի Հանրապետությունում առաջինն է կիրառել որովայնադիտման (լապարոսկոպիա) եղանակը, մշակել պարբերական հիվանդության վիրաբուժական հիմնախնդիրները, ինչպես նաև վիրաբուժական թարախային վարակի կանխարգելման և բուժման եղանակներրը, առաջինն է կատարել փայծաղի հեռացումը (սպլենէկտոմիա) ոչ սովորական վիրահատական մուտքով՝ կրծքավանդակի միջով (կրծքաստոծանիական մուտքով) արյան համակարգի որոշ հիվանդությունների ժամանակ։

Գիտական աշխատանքները նվիրված են ստամոքսի և 12 մ.ա. խոցային հիվանդությանը և ուռուցքներին, լեղաքարային հիվանդությանը, լյարդի էխինոկոկոզին, մեխանիկական դեղնությանը, ստամոքս-աղիքային արյունահոսություններին, հեմատոլոգիական հիվանդություններին, աղիքային անանցանելիությանը, ենթաստամոքսագեղձի հիվանդություններին, որովայնի օրգանների ուռուցքներին և տրավմատիկ վնասվածքներին, ճողվածքներին, պերիտոնիտներին, լապարոսկոպիային, թարախային վիրաբուժական վարակներին, պարբերական հիվանդությանը, խպիպին, կրծքագեղձի բորբոքային և ուռուցքային հիվանդություններին, երակների վիրաբուժությանը։

Հեղինակ է շուրջ 240 հրապարակված գիտական աշխատանքների, 6 ուսումնական ձեռնարկների, 18 մեթոդական ցուցումների, 16 գյուտարարական առաջարկությունների։

Գիտական զեկուցումներով հանդես է եկել հանրապետական, ԱՊՀ երկրների և միջազգային գիտաժողովներում։

## Պարգևներ, մրցանակներ
* ԵՊԲՀ Ոսկե մեդալ, 2000
* Բնական գիտությունների Եվրոպական Ակադեմիայի հուշամեդալ (Գերմանիա), 2004
* Բնական գիտությունների Եվրոպական հանձնաժողովի Պաուլ Էռլիխի անվան դիպլոմ և ոսկե մեդալ, 2005

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժիշկներ
Կատեգորիա:Հայ պրոֆեսորներ
Կատեգորիա:Հայ վիրաբույժներ
Ժակ Անրի Բեռնարդեն դը Սեն Պիեռ

**Ժակ Անրի Բեռնարդեն դը Սեն Պիեռ** (, ), ֆրանսիացի վիպասան, գրող և բուսաբան, որը առավել հայտնի է իր 1788 թվականին գրված «Պոլ և Վիրժինի» վեպով, որը հիմա որոշ դեպքերում անտեսված և մոռացված է, սակայն 19–րդ դարում բավականին տարածված ստեղծագործություն էր։

## Կենսագրություն
Տասներկու տարեկանում նա կարդում է «Ռոբինզոն Կրուզոն» և իր հորեղբոր հետ գնում է ճանապարհորդելու Վեստ Ինդիայում, իսկ այնտեղից վերադառնալուց հետո սովորել է Փարիզի համալսարանում։ Հետո նա անդամագրվել է ֆրանսիական բանակ և մասնակակցել է Անգլիայի և Պրուսիայի դեմ մղվող Յոթամյա պատերազմին։

1768 թվականին նա մեկնեց Մավրիկիոս և սկսեց հետազոտել այնտեղի բույսերը։ Երեք տարի անց՝ 1771 թվականին, նա ծանոթացավ Ժան Ժակ Ռուսոյի հետ, ով դարձավ նրա ընկերը և միաժամանակ ուսուցիչը, նրանք հետազոտում էին Փարիզում և Փարիզի շրակայքում աճող բույսերը։ 1803 թվականին Սեն Պիեռը դարձավ Ֆրանսիական ակադեմիայի անդամ և այնտեղ մնաց մինչև իր մահը՝ 1814 թվականը։

Սեն Պիեռը բուսակերության քարոզիչ էր և ինքն էլ բուսակեր էր, և չնայած այն փաստին, որ նվիրյալ քրիստոնյա էր, նրա վրա մեծ ազդեցություն են թողել լուսավորության շրջանի ֆրանսիացի այնպիսի մտածողներ, ինչպիսիք են Վոլտերը և իր ուսուցիչ Ժան Ժակ Ռուսոն։

## Աշխատանքներ
* 1773 — «Ճանապարհորդություն Իլ դը Ֆրանսում»
* 1784 — «Բնության էտյուդներ» (3 հատորով)
* 1787 — «Պոլ և Վիրժինի»
* 1788 — «Արկադիա»
* 1815 — «Բնության ներդաշնակությունները» (3 հատորով)

## Բեռնարդեն դը Սեն Պիեռը հայերեն
* Հնդկաստանի տնակը (վիպակ)։ Բանասէր, 1851, №№ 1-6։

## Ծանոթագրություններ

Կատեգորիա:Ֆրանսիացի արձակագիրներ
Կատեգորիա:18-րդ դարի փիլիսոփաներ
Կատեգորիա:18-րդ դարի ֆրանսիացի գրողներ
Կատեգորիա:Ֆրանսիացի մանկագիրներ
Կատեգորիա:Ֆրանսիացի ճարտարագետներ
Կատեգորիա:Ֆրանսիացի բուսաբաններ
Կատեգորիա:Ֆրանսիացի վիպասաններ
Պոստ փանկ

**Պոստ փանկ** (), ռոք երաժշտության ժանր, որը ձևավորվել է 1970-ական թվականների վերջերում Մեծ Բրիտանիայում, որպես փանք ռոքի շարունակություն։ Պոստ փանկ ժանրը ինչ-որ տեղ կարելի է համարել փանկի առավել շինծու ու էքսպերիմենտալ ձև. ի տարբերություն փանկ ռոքի կտրուկ ու չոր հնչողության՝ պոստ փանկն առանձնանում է երաժշտական ինքնաարտահայտման մեծ բազմազանությամբ, որի պատճառը տարբեր երաժշտական ոճերի ազդեցությունն է ժանրի վրա (առաջին հերթին՝ քրաութ ռոք, օրինակ Neu! և Can խմբերը; այնպիսի ժանրեր, ինչպիսիք են դաբը, ֆանկը, դիսկոն, Դեյվիդ Բոուիի այսպես կոչված «բեռլինյան շրջանի» էքսպերիմենտալ ալբոմները, Kraftwerk-ի էլեկտրոնային հաջողությունները)։

## Ժանրի ձևավորումը
200px|մինի|The Doors
Պոստ փանկի վաղ ներկայացուցիչները (Bauhaus, Joy Division) ներշնչվել են այնպիսի խմբերից ու կատարողներից, ինչպիսիք են The Doors, T. Rex և The Velvet Underground: Ժանրի վրա մեծ ազդեցություն ունեցան նաև ռեգգին ու դաբը։

1978 թվականի Public Image Ltd դեբյուտային ալբոմը, Իգի Փոփի The Idiot ալբոմի հետ, որը թողարկվել է 1977 թվականին, համարվում է պոստ փանկի առաջին և ամենաազդեցիկ ալբոմներից։ 80-ականների ընդհատակյա երաժշտական քննադատների կարծիքով ուներ ժանրին բնորոշ բոլոր հիմնական հատկանիշները. մեքենայական ռիթմ, հագեցած, խորը հնչերանգով բաս, ցածր՝ կարծես կողմնակի վոկալ։ 70-ականների պոստ փանկի ներկայացուցիչներից կարելի է առանձնացնել նաև Devo, Suicide, Television, Talking Heads էքսպերիմենտալ խմբերը։

## Առանձնահատկություններ
Փանկի հոսուն էներգետիկայի ու կիթառային ագրեսիայի փոխարեն պոստ փանկին բնորոշ է ցածր, մոնոտոն ռիթմը՝ բասի, հարվածայինների, երաժշտության մեջ աճող տագնապի տրամադրության, կողմնակի թվացող վոկալի և, որպես կանոն, դեպրեսիվ, մելանխոլիկ, հաճախ մահվան ու կյանքի իմաստի մասին տեքստերի գերակշռությամբ։ Joy Division, The Cure, Siouxsie and the Banshees, Bauhaus և The Sisters Of Mercy խմբերի շնորհիվ առաջացավ նաև առանձին ոճ՝ գոթիկ ռոք։

Բացի գոթիկ ռոքից] ժանրը մեծ ազդեցություն թողեց և կարելի է ասել դարձավ ինդասթրիալ, սինթի փոփ, պոստ հարդքոփ, նեոփսիխոդելիա] և, մեծ մասամբ ալտերնատիվ ոճերի հիմքը։

## Ծանոթագրություններ

## Գրականություն
* 
* 
* 
* 
* 

Կատեգորիա:Երաժշտական ոճեր
Գերասիմ Գևորգյան

**Գերասիմ Վաղարշակի Գևորգյան** (), հայ ճարտարագետ-էներգետիկ։ ՀԽՍՀ վաստակավոր ճարտարագետ (1972)։

## Կենսագրություն
1955 թվականին ավարտել է Երևանի պոլիտեխնիկական ինստիտուտը։ 1955-1978 թվականներին աշխատել է Հայպետնախագիծ ինստիտուտում, 1978-1990 թվականներին՝ Երևաննախագիծ ինստիտուտում։

Հետևյալ կառույցների հեղինակ կոնստրուկտորն է՝
* Երևանի պետական համալսարանի շենք, 1965 
* «Մոսկվա» կինոթատրոնի ամառային դահլիճ, 1966 
* Տիկնիկային թատրոնի շենք, 1967 
* Մեծ եղեռնի հուշարձան, 1965-1967 թվականներ
* «Այրարատ» կինոթատրոնի շենք, 1970-1974 թվականներ (ԽՍ, 1979 ՀՄ Նախարարների խորհրդի մրցանակ, 1979)
* Երիտասարդության պալատի շենք, 1970-1985 թվականներ (ՀամԼԿԵՄ մրցանակ, 1981 թվական)
* Երևանի մետրոպոլիտենի վարչության շենք, 1978 
* «Զվարթնոց» օդանավակայանի ուղանցներ (էստակադներ), 1981
* «Մետրոպոլիտենի «Բարեկամություն» և «Սասունցի Դավիթ» կայարաններ, 1981
* «Այրարատ» հյուրանոց, 2003 
* Ուրուգվայի դեսպանատուն, 2004
* Աբովյանի մշակութի պալատ, 1968 
* Դիլիջանի Կինեմատոգրաֆիստների ստեղծագործական տուն, 1984
* Օշականի Մեսրոպ Մաշտոցի թանգարան, 1986

## Պարգևներ, մրցանակներ
* ՀԽՍՀ վաստակավոր ճարտարագետ, 1972 
* Խորհրդային ճարտարապետության նվաճումների դափնեկիր, 1973-1977 
* ԽՍՀՄ ԺՏՆՑ արծաթե մեդալ, 1977 
* ԽՍՀՄ Նախարարների խորհրդի մրցանակ («Այրարատ» կինոթատրոնի շենքի համար), 1979
* ՀամԼԿԵՄ մրցանակ (Երիտասարդության պալատի շենքի համար), 1981
* «Տարվա լավագույն կառույց» համամիութենական ստուգատեսի դափնեկիր, 1984

## Ծանոթագրություններ

Կատեգորիա:1927 ծնունդներ
Կատեգորիա:Բյուրական գյուղում ծնվածներ
Կատեգորիա:ՀԽՍՀ վաստակավոր ճարտարագետներ
Կատեգորիա:ՀՊՃՀ շրջանավարտներ
Կատեգորիա:Հայ էներգետիկներ
Կատեգորիա:Հայ ճարտարագետներ
Կատեգորիա:Հայ շինարարներ
Կատեգորիա:Օգոստոսի 25 ծնունդներ
Մաանի մարզ

**Մաանի մարզ** (), մարզ Հորդանանի թագավորության հարավարևելյան հատվածում։ Հորդանանի ամենամեծ մարզն է։

Վարչական կենտրոնը և խոշորագույն քաղաքը Հորդանանի հարավային կենտրոնն է՝ Մաան քաղաքը։ Տարածքը կազմում է 32 832 կմ2 և զբաղեցնում է ընդհանուր Հորդանանի տարածքի 36,98 %-ը։

Ըստ 2012 թվականի մարդահամարի տվյալների, մարզի բնակչությունը կազմում է 118 800 մարդ։ Բնակչության թվով Հորդանանում 11-րդն է։ Բնակչության խտությունը՝ 3,62 մարդ/կմ2։

Հարավ-արևմուտքում Մաանի մարզը սահմանակցում է Ակաբայի մարզին, հյուսիս-արևելքում՝ Ալ-Տաֆիլայի մարզին, իսկ հյուսիսում՝ մայրաքաղաքային ինքնավարություն ունեցող Ամմանի մարզին։ Արևելքում անցնում է Հորդանանի և Սաուդյան Արաբիայի սահմանը։

## Վարչական բաժանում
Մաանի մարզը վարչականորեն բաժանված է 5 շրջանների միջև.
* Ալ-Հուսանինյա ()
* Աշ-Շիբեկ ()
* Այի ()
* Մաան ()
* Վադի Մուսա ()

## Ծանոթագրություններ

Կատեգորիա:Հորդանանի մարզեր
Թորի Լեյնզ

**Դեյսթար Պետերսոն** (, ), կանադացի ռեփեր և երգիչ, ով հայտնի է **Թորի Լեյնզ** () բեմական կեղծանվամբ։

## Վաղ կյանք
Դեյսթար Պետերսոնը ծնվել է 1992 թվականի հուլիսի 27-ին Կանադայի Տորոնտո քաղաքում։ Նա 9 տարեկանից սկսել է ռեփ կարդալ, իսկ 16 տարեկանից սկսել է երգել։

## Կարիերա
Լեյնզը իր երաժշտական կարիերան սկսել է 2009 թվականին՝ թողարկելով «T.L 2 T.O» կոչվող միքսթեյպը։ Նա մեծ հաջողության հասավ 2015 թվականին՝ «Say It» սինգլի թողարկումից հետո, որը «Billboard» հեղինակավոր ամսագրի կողմից կազմվող Hot 100 հիթ շքերթում զբաղեցրեց 23-րդ հորիզոնականը։ 2015 թվականին Լեյնզը նաև իր մասնակցությունն ունեցավ ամերիկացի ռեփեր G-Eazy-ի «Drifting» սինգլում, որը նույնպես հորիզոնականներ է զբաղեցրել «Billboard»-ի հիթ շքերթներում։

2016 թվականի հունիսին նա ներկայացրեց իր «Luv» սինգլը, որը Billboard Hot 100-ում զբաղեցրել է 19-րդ հորիզոնականը և առաջադրվել է Գրեմմիի՝ «Լավագույն R&B երգ» անվանակարգում։ 2016 թվականի օգոստոսի 19-ին վաճառքի դուրս եկավ Լեյնզի առաջին ստուդիական ալբոմը, որը կրում է «I Told You» անվանումը։ Ալբոմը թողարկման առաջին շաբաթում ունեցավ 53,000 օրինակի վաճառք և զբաղեցրեց չորրորդ հորիզոնականը Billboard 200 հիթ շքերթում։

2018 թվականի մարտի 2-ին թողարկվեց Լեյնզի «Memories Don't Die» կոչվող երկրորդ ալբոմը, որն ընդգրկում է զուգերգեր այնպիսի կատարողների հետ, ինչպիսիք են՝ Future, Ֆիֆթի Սենթ, Վիզ Խալիֆա, Fabolous և այլք։

## Ծանոթագրություններ

## Արտաքին հղումներ
* 
* 

Կատեգորիա:1992 ծնունդներ
Կատեգորիա:Interscope Records-ի արտիստներ
Կատեգորիա:Բեմական կեղծանուններ
Կատեգորիա:Կանադացի երգահաններ
Կատեգորիա:Կանադացի երգիչներ
Կատեգորիա:Կանադացի հիփ հոփ երգիչներ և երգչուհիներ
Կատեգորիա:Կանադացի ռեփերներ
Կատեգորիա:Հիփ հոփ երաժիշտներ
Կատեգորիա:Հուլիսի 27 ծնունդներ
Ռայան Գուզմեն

**Ռայան Էնթոնի Գուզմենը** (), ամերիկյան դերասան է, ով առավել հայտնի է Քայլ առաջ 4 և Քայլ առաջ։ Ամեն ինչ կամ ոչինչ ֆիլմերի իր դերերով։

## Կյանքը և կարիերան
right|thumb|Ռայան Գուզմենը 2014 թվականին
Գուզմենը ծնվել է Աբիլեն, Տեխասում։ Նրա հայրը՝ Ռեյը, ազգությամբ մեքսիկացի է։ Իսկ մայրը՝ Լիզան, ով ծնվել է Կալիֆորնիայում, ունի անգլիական, շոտլանդական, գերմանական, ֆրանսիական, դանիական և շվեդական ծագում։ Գուզմենը տեղափոխվել է Կալիֆորնիա՝ իր մայրիկի հայրենի քաղաք, դեռևս երիտասարդ տարիքում։ Ռայանը ավարտել է Վեստ Քամփուսի ավագ դպրոցը 2005 թվականին, իսկ հետո ընդունվել է Սիերա քոլեջ։ Գուզմենը ունի կրտսեր եղբայր Սթիվեն անունով։

## Ֆիլմագրություն

## Ծանոթագրություններ

## Արտաքին հղումներ
* 
* 

Կատեգորիա:1987 ծնունդներ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Սեպտեմբերի 21 ծնունդներ
Դիմփլ Կապադիա

**Դիմփլ Կապադիա** (հինդի` डिम्पल कपाड़िया, ), հնդիկ կինոդերասանուհի, Filmfare Awards ազգային կինոմրցանակի մրցանակակիր` կանացի լավագույն դերի համար։

## Կենսագրություն
Դիմփլ Կապադիան ծնվել է գուջարաթյան գործարար Չունիբհայ Կապադիայի ապահովված ընտանիքում, որտեղ մեծանում էին չորս երեխա։ Դիմփլը երեխաներից ավագն էր։ Նրա կրտսեր քույրը՝ Սիմփլ Կապադիան (1958-2009 թթ.) հետագայում նույնպես դարձել էր դերասանուհի։

Դիմփլ Կապադիայի կինոկարիերան սկսվել է 1973 թվականին՝ 16 տարեկանում, երբ Ռաջ Կապուրը նրան հրավիրեց նկարահանվելու իր «Բոբբի» ֆիլմում, որտեղ նրա խաղընկերն էր Ռիշի Կապուրը։ Կինոնկարը հսկայական հաջողություն ունեցավ ոչ միայն Հնդկաստանում, այլ նաև արտասահմանում։ Դիմփլ Կապադիան և Ռիշի Կապուրը ճանաչվեցին տարվա լավագույն դերասաններ, իսկ Դիմփլ Կապադիան ստացավ իր առաջին Filmfare Award մրցանակը՝ կանացի լավագույն դերի համար։ Չնայած այն հանգամանքին, որ նա միանգամից ճանաչում ստացավ, նույն թվականին ամուսնացավ և լքեց կինոնկարահանման հրապարակը։

1984 թվականին՝ ամուսնալուծվելուց հետո, նա նորից վերադարձավ նկարահանման հրապարակ։ 1985 թվականին Ռիշի Կապուրի հետ կրկին նկարահանվեց, այս անգամ «Սիրո ծով» ֆիլմում և ստացավ իր երկրորդ Filmfare Award մրցանակը։ Ռիշի Կապուրի հետ նա նկարահանվել է նաև 2005 թվականին՝ «Սիրո շրջապտույտում» կինոնկարում։ Դիմփլ Կապադիայի հետագա աշխատանքներից են «Հավատք» (1985 թ.), «Խիզախը» (1986 թ.), «Եթե» (1987 թ.), «Տարօրինակ սեր» (2002 թ.), «Անվախը» (2010 թ.) և այլ ֆիլմեր։ Վերջին շրջանում նա հիմնականում կատարում է հասուն կանանց, մայրերի և տատիկների դերեր։

## Անձնական կյանքը
Դիմփլ Կապադիան 1973 թվականին ամուսնացել է հայտնի դերասան Ռաջեշ Կհաննայի հետ։ Ամուսնության ընթացքում նրանք ունեցել են երկու դուստր՝ դերասանուհիներ Թվինկլ Կհաննան և Ռինկլ Կհաննան։ Թվինկլ Կհաննան 2001 թվականին ամուսնացել է դերասան Ակշայ Կումարի հետ։ 1984 թվականին Դիմփլ Կապադիան և Ռաջեշ Կհաննան ամուսնալուծվել են, սակայն պահպանել էին ընկերական հարաբերությունները։

## Մասնակի ֆիլմագրություն

## Ծանոթագրություններ

Կատեգորիա:Հնդիկ դերասանուհիներ
Կատեգորիա:Հնդիկ կինոդերասաններ
Ակվա Վիրգո

225px|մինի|ձախից|Ակվա Վիրգոյի տեղադրության քարտեզը
**Ակվա Վիրգո** (,  — «Կույսի ջուր»), Հռոմի 11 անտիկ ջրանցույցներից մեկը։

21 կիլոմետր երկարությամբ անտիկ ջրանցույցը մշտապես վերականգնվել է և մինչ վերջերս սնուցում էին ջրով Տրևի շատրվանը, Բարկաչչա շատրվանը Իսպանիայի հրապարակում և Չորս գետերի շատրվանը Նավոնա հրապարակում։

Ակվա Վիրգոն, որը դարձել է վեցերորդ հռոմյան ջրանցույցը, բացվել է մ.թ.ա. 19-րդ դարում կոնսուլ Մարկոս Վիպսանիոս Ագրիպպաի կողմից, Մարսյան դաշտում գտնվող Ագրիպպա ջրհորը ջրով սնուցելու համար։ Ըստ ավանդույթի, աղջիկի Ագրիպպային և նրա զինվորներին ցույց է տալիս մաքուր ջրի աղբյուրը, որը գտնվում էր քաղաքից 13 կիլոմետր հեռու։ Սակայն ջրանցույցի անվանումը, ավելի շուտ, առաջանում է աղբյուրում ջրի մաքրությունից և թամությունից։

Հռոմեական կայսրության անկումից հետո ջրանցույցը անկման է ենթարկվում և միայն Հռոմի պապ Ադրիանոս I-ի ժամանակ, VIII դարում, վերականգնվում է ջրամատակարարումը։ 1570 թվականի օգոստոսի 16-ին բացվում է վերականգնված Acqua Vergine ջրանցույցը։

537 թվականին, գոթերը, որոնք պաշարել էին Հռոմը, փորձում են օգտագործել ջրանցույցի ստորերկրյա հունը որպես գաղտնի ճանապարհ Հռոմ ներխուժելու համար։

2007 թվականի հունիսին, կապված ստորերկրյա ավտոկանգառի շինարարության հետ, շինարարները վնասում են Ակվա Վիրգոյի ջրագիծը, որը սնուցում էր Տրևի շատրվանը։ Այդ ժամանակից ի վեր շատրվանը սնուցում են այլ ջրանցույցներից։

## Գրականություն
* Samuel Ball Platner, Thomas Ashby: *A Topographical Dictionary of Ancient Rome*. Oxford University Press, London 1929, S. 28.
** BBC News, 13 June 2007. «Pipe blunder robs Trevi’s supply»

## Արտաքին հղումներ
* Aquae Urbis Romae: the Waters of the City of Rome, Katherine W. Rinne 
* Aqua Virgo entry on the Lacus Curtius website
* Information on Roman aqueducts
* 'Pipe blunder robs Trevi's supply' at the BBC
* Water stops flowing for Rome's fountains, ''Guardian''
* James Grout, ''Aqua Virgo'', part of the '' Encyclopædia Romana''
* Map of Roman aqueducts

Կատեգորիա:Հին Հռոմ
Կատեգորիա:Հռոմի ջրանցույցներ
Կատեգորիա:Հռոմի տեսարժան վայրեր
Կատեգորիա:Մ.թ.ա. 1-ին դարում կառուցումն ավարտված շենքեր և կառույցներ
Կատեգորիա:Մ.թ.ա. 19
Lex Ursonensis

**Lex Ursonensis**, *colonia Iulia Genetiva* կեսարյական կանոնադրության հիմք, որը գտնվել է Իսպանիայի հյուսիսում՝ Ուրսոյում, Օսունայի մոտ (Սևիլյա, Անդալուսիա)։

## Պատմություն
Փլավիոսների կողմից արձանագրված տեքստի կրկօրինակի մասերը հայտնաբերվել են 1870/1871 թվականներին։ Բնօրինակ օրենքը գրված է եղել 9 տախտակների վրա, 3 կամ 5 տեքստային սյուներով՝ բաղկացած 140 մասերից (*rubricae*): Պահպանվել են 4 տախտակներ, որոնք ներառում են 61-82, 91-106 և 123-134 հատվածները։ Մասունքները պահպանվում են Մադրիդի ազգային հնագիտական թանգարանում։

Կանոնադրությունը հաստատվել է Հռոմեական ժողովի կողմից որպես օրենք, առաջարկվել է հավանաբար Մարկոս Անտոնիոսի կողմից Հուլիոս Կեսարի սպանությունից հետո։

## Օրենքի բովանդակություն
Առնչվել է տարբեր տեղական ինքնակառավարման հարցերի։
* Մագիստրատուրա (Հին Հռոմ)
* Պաշտոնյաներ
* Գաղութների եկամուտները 
* Հոգևոր դպրոցներ, հոգևորականներ և ավգուրներ
* Դատավարական գործընթացներ
* Հանրային աշխատանքներ
* Ջրահեռացման համակարգեր
* Ավտոճանապարհներ
* Հանրային ջրերի օգտագործում
* Հողի բաշխում
* Ներքին ոստիկանությունը
* Ռազմական պաշտպանություն
* Ճանապարհների կարգավորում
* Հոգեհանգիստ

## Ծանոթագրություններ

## Աղբյուրներ
* Texto conservado  de la *Lex Ursonensis* en **latín**.
* Texto conservado  de la *Lex Ursonensis* en **inglés**.
* Sobre la Ley de Osuna en el "Diccionario de historia de España"
* Sobre la Ley de Osuna en "De la protohistoria a la conquista romana"
* "Organización censitaria en la Hispania del Alto Imperio".
* "La regulación viaria en la ''Lex Ursonensis''"

## Գրականություն
* Alvar Ezquerra, Jaime. Diccionario de Historia de España (en castellà). AKAL, 2001. ISBN 978-84-7090-366-3 [Consulta: 2 de gener de 2016].
* Rupke, Jorg. «Religion in the Lex Ursonensis». A: Religion in Republican Rome: Rationalization and Ritual Change (en anglès). University of Pennsylvania Press, 2012 [Consulta: 2 de gener de 2016].
* Suárez Fernández, Luis; Bendala Galán, Manuel. Historia general de España y América: De la protohistoria a la conquista romana, (en castellà). Ediciones Rialp, 1987. ISBN 978-84-321-2096-1 [Consulta: 2 de gener de 2016].

Կատեգորիա:Մադրիդի ազգային հնագիտական թանգարանի նմուշներ
Պեդրո I-ի արձանիկ

**Պեդրո I-ի արձանիկ** (), Պեդրո I Կաստիլիացու (Բուրգոս, Կաստիլիայի թագավորություն, օգոստոսի 30, 1334 - Մոնտիել, Կաստիլիայի թագավորություն, մարտի 23, 1369) գիպսե արձանիկ, որը թվագրվում է 1401-1500 թվականներ։ Պեդրո I-ը թագավորել է 1350 թվականի մարտի 26-ից մինչև մահը։

## Պատմություն
Արձանիկը եղել է թաղման արարողակարգի մասունք։ Ի սկզբանե եղել է միապետի գերեզմանի մաս, այնուհետև նրա թոռնուհու՝ Կոստանցիայի (Խուան Կաստիլիացու դուստրը) խնդրանքով տեղափոխվել է Մադրիդի Սանտո Դոմինգո մատուռ։

Արձանիկը վերականգնվել է 1504 թվականին կաթոլիկ միապետերի հրամանով։ Ի սկզբանե եղել է պառկած արձանիկ, այնուհետև ավելացվել են ոտքեր՝ իբրև ծնկի իջած, աղոթող արձանիկ։

## Պահպանում
Արձանիկը 1869 թվականից ընդգրկված է Մադրիդի ազգային հնագիտական թանգարանի մշտական ցուցադրություններում 50234 համարի ներքո։

## Տվյալներ
* Ձևը՝ աղոթող արձանիկ
* Նյութը՝ գիպս
* Ոճը՝ միջնադարյան
* Բարձրություն՝ 143.5 սմ
* Լայնություն՝ 70 սմ
* Խորություն՝ 36 սմ

## Պատկերասրահ

Estatua de Pedro I el Cruel (M.A.N.) 02.jpg
Estatua Pedro I M.A.N. 02.JPG
Estatua Pedro I M.A.N. 03.JPG
PedroIDeCastilla.jpg


## Տես նաև
* Ազգային հնագիտական թանգարան (Մադրիդ)

## Ծանոթագրություններ

## Գրականություն
* CÓMEZ RAMOS, R., “Iconología de Pedro I de Castilla”, en Historia, Instituciones, Documentos, Sevilla, 2006, pp.&nbsp;61–80
* GÓMEZ BÁRCENA, M.J., “Figura orante de Pedro I”, en Isidro BANGO TORVISO (dir.), Maravillas de la España Medieval. Tesoro Sagrado y Monarquía, (cat. exp., León, Real Colegiata de San Isidoro, 2000-2001), Valladolid, 2001, pp.&nbsp;142–143.

## Արտաքին հղումներ

* Պեդրո I-ի աղթող արձանիկը
* Estatua orante de Pedro I 
* Estatua Orante de Pedro I de Castilla
* La imagen de poder en Pedro I de Castilla
* MUSEO ARQUEOLÓGICO NACIONAL, ESTATUA de don Pedro I 
* Historia de Hita y su Arcipreste

Կատեգորիա:Մադրիդի ազգային հնագիտական թանգարանի նմուշներ
Ես խոստանում եմ

**Ես խոստանում եմ** (), բրազիլական հեռուստասերիալ՝ արտադրված Ռեդե Գլոբոյի կողմից։ Հեռարձակվել սկսել է 1983 թվականի սեպտեմբերի 19-ից և ավարտվել 1984 թվականի փետրվարի 17-ին։ Աշխարհահռչակ գրող, սցենարիստ, դրամատուրգ Գլորիա Պերեզի առաջին հեռուստասերիալն է։

## Սյուժե
Պարոն Լուկաս Կանտոնոան մի մարդ է, ով հասել է իր քաղաքական կարիերայի գագաթնակետին։ Նա լավ որդի է, լավ հայր, լավ ամուսին, ինչպես նաև՝ շիտակ քաղաքական գործիչ։ Նա օգնում է նախկին դատապարտյալններին վերականգնվել և ինտեգրվել հասարակություն։ Լուկասը ամուսնացած է Դարլենե անունով մի կնոջ հետ։Ունի երեք երեխա, սակայն Դարլենեն Լուկասին դավաճանում է լուսանկարիչ Քելլի Ռոմանի հետ։ Լուկասը պետք է դիմակայի բազմաթիվ փորձությունների, նաև ճնշումների իր քաղաքական ընդդիմախոս, գործընկեր, հակառակորդ՝ Հորացե Ռագնարի կողմից։ Այս ամենին չդիմանալով Լուկասը ընկնում է խորը ընկճախտի մեջ և տարվում ալկոհոլիզմով։

## Ստեղծում
Գլորիա Պերեզը գրում է *Նրա անունը Մալու է* հեռուստասերիալի սցենարը և ուղարկում Ռեդե Գլոբո հեռուստաընկերություն, որտեղ այն քննադատվում է և հետ ուղարկվում։ Սակայն Գլորիան չի հանձնվում։ Գլորիայի ընկերուհին՝ հայտնի սցենարիստ Ժանետ Կլեռի հարսը, ցույց է տալիս սկեսրոջը ՛՛չստացված՛՛ սցենարը։ Ծանր հիվանդ Ժանետ Կլեռը շտապում էր ավարտել արդեն փոփոխված վերնագրով ՛՛Ես խոստանում եմ՛՛ սերիալի սցենարը և նրան օգնող հավելյալ ձեռք էր պետք։ Սկզբից Գլորիան միայն տպագրում էր, սցենարը տանում էր հեռուստատեսություն։ Սակայն Ժանետի վիճակը ծանրանում է և նա չի կարողանում վերջացնել սերիալը։ Դա անում է Գլորիա Պերեզը։ Գլոբոյի ղեկավարությունը երիտասարդ սցենարիստին աշխատանք է առաջարկում։

Ժանետ Կլեռը մահվանից առաջ Գլորիա Պերեզի մասին ասել է՝ «Նա ինձ մոտ եկավ շատ վճռական, չնայած որ նրան մերժել էին, բայց նա չէր հանձնվում։ Ես օգնեցի նրան քանզի գիտեմ, որ նա դառնալու է Բրազիլիայի պատմության ամենաազդեցիկ կինը։ Նա փոքր մայրամուտ է, որը լուսավորելու է ամբողջ աշխարհը։»

Կատեգորիա:Բրազիլական հեռուստասերիալներ
Վոլոդյա Գասպարյան

**Վոլոդյա Արսենի Գասպարյան** (), մանկավարժական գիտությունների թեկնածու։ Հայաստանի պետական գործիչ, Հայաստանի Կառավարությանն առընթեր պետական գույքի կառավարման վարչության պետի տեղակալ։

## Կրթություն
*2001-2006 թթ. - սովորել և ավարտել է Խ.Աբովյանի անվան հայկական պետական մանկավարժական համալսարանի պատմության և աշխարհագրության ֆակուլտետի պատմության և իրավագիտության բաժինը։ 
*2006-2010 թթ. - եղել է Խ.Աբովյանի անվան հայկական պետական մանկավարժական համալսարանի ընդհանուր մանկավարժության ամբիոնի հայցորդ։ Մանկավարժական գիտությունների թեկնածու (2010)։ 4 գիտական հոդվածների հեղինակ։

## Աշխատանքային գործունեությունը
*2005-2008 թթ. - Խ.Աբովյանի անվան հայկական պետական մանկավարժական համալսարանի ուսանողական խորհրդի փոխնախագահ։
*2007 թ. - ՀՀ Կառավարությանն առընթեր հարկային պետական ծառայության անձնակազմի կառավարման բաժնի մասնագետ։
*2007-2011 թթ. - Հայաստանի Հանրապետական կուսակցության տարածքային կազմակերպության աշխատանքները համակարգող-կազմակերպիչ։
*2008-2012 թթ. - Խ.Աբովյանի անվան հայկական պետական մանկավարժական համալսարանի ուսանողական խորհրդի նախագահ։
*2011 թվականից - Խ.Աբովյանի անվան հայկական պետական մանկավարժական համալսարանի կրթության և կիրառական մանկավարժության ամբիոնի դասախոս։
*2011 թվականից - Հայաստանի ազգային ուսանողական ասոցիացիայի փոխնախագահ։
*2012 թվականից - Հայաստանի վարչապետին առընթեր ազգային երիտասարդական քաղաքականության խորհրդի անդամ։
*2012 թ. դեկտեմբերի 21-ին ՀՀ վարչապետի որոշմամբ նշանակվել է ՀՀ Կառավարությանն առընթեր պետական գույքի կառավարման վարչության պետի տեղակալ։

## Պարգևներ և կոչումներ
*Հայաստան համահայկական հիմնադրամի պատվոգիր (2005)։
*Խ.Աբովյանի անվան հայկական պետական մանկավարժական համալսարանի ոսկե հուշամեդալ (2007)։ 
*Խ.Աբովյանի անվան հայկական պետական մանկավարժական համալսարանի ոսկե հուշամեդալ համալսարանի 90-ամյակի առթիվ (2012)։ 
*Խաչատուր Աբովյանի անվան ոսկե մեդալ (2012)։

Ամուսնացած չէ։ Ունի շարքայինի զինվորական կոչում։ 2004 թվականից Հայաստանի Հանրապետական կուսակցության անդամ է, 2012 թվականից՝ Հայաստանի Հանրապետական կուսակցության խորհրդի անդամ։

## Ծանոթագրություններ

Կատեգորիա:1983 ծնունդներ
Կատեգորիա:Դեկտեմբերի 23 ծնունդներ
Կատեգորիա:Սառնաղբյուր գյուղում ծնվածներ
Կատեգորիա:ՀՀԿ անդամներ
Կատեգորիա:Հայաստանի պետական գործիչներ
Կատեգորիա:ՀՊՄՀ շրջանավարտներ
Կատեգորիա:Մանկավարժական գիտությունների թեկնածուներ
Կատեգորիա:Հայ քաղաքական գործիչներ
Բարև ձեզ, իմ անունը Դորիս է

**Բարև ձեզ, իմ անունը Դորիս է** (), ռեժիսոր Մայքլ Շոուոլտերի ամերիկյան ֆիլմը։ Ֆիլմում նկարահանվել է Սալի Ֆիլդը՝ Դորիս Միլերի դերում, նա վաթսունամյա ծեր կին է, ով աշխատում է գրասենյանկում։ Ֆիլմում նկարահանվել են նաև Մաքս Գրինֆիլդը, Բեթ Բերսը, Ուենդի Մաքլենդոն-Քովին, Սթիվեն Ռուտը, Էլիզաբեթ Ռիզերը, Իզաբելա Աքրելը, Նատաշա Լայոն, Տայն Դեյլին, Փիթեր Գալահերը։ Ֆիլմը նկարահանվել է «Դորիսն ու ստաժորը» կարճամետրաժ ֆիլմի հիման վրա։ 2015 թվականի մարտին ֆիլմն արդեն պատրաստ էր և ցուցադրվեց SXSW կինոփառատոնի շրջանակներում։ 2016 թվականի մարտի 11-ին ֆիլմը թողարկվեց վարձույթում։

## Դերասաններն ու կերպարները
* Սալի Ֆիլդ - Դորիս Միլեր
* Մաքս Գրինֆիդ - Ջոն Ֆրիմոն
* Բեթ Բերս - Ջոնի դուստրը
* Տայն Դեյլի - Դորիսի լավագույն ընկերուհին
* Ուենդի Մաքլենդոն-Քովի - Սինտի
* Սթիվեն Ռութ - Թոդ, Դորիսի եղբայրը
* Էլիզաբեթ Ռիզեր - թերապեվտ
* Իզաբելա Ակրես - Վիվիան, Դորիսի թոռնուհին
* Նատաշա Լայոն
* Փիթեր Գալահեր
* Կումեյլ Նանջիանի
* Ռեբեկա Բիսոկի - էն
* Քայլ Մունի
* Ռիչ Սոմեր - Ռոբերտ
* Աննա Ականա
* Նամդի Ասոմանգա - Շակ
* Էմի Օկուդա - Դիս

## Քննադատների արձագանքները
«Բարև ձեզ, իմ անունը Դորիս է» ֆիլմը առաջինն էր «Աչքը աչքի համար» ֆիլմից հետո Սալի Ֆիլդի համար, որտեղ նա կատարել է գլխավոր դերը։ SXSW կինոփառատոնի ժամանակ Ֆիլդը արժանացավ լսարանի կողմից հոտնկայս ծափահարությունների, նաև՝ քննադատների գովաբանությանը։ Ֆիլդը ստացավ «Օսկար» մրցանակը ամենալավ կանացի դերի համար։

## Ծանոթություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ կատակերգական դրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում